झुमकी छीनकर भागा बदमाश, भीड़ ने दबोचा
नजयाई बाजार की घटना, महिला का कान फटा आरोपी गिरफ्तार
भास्कर संवाददाता | दतिया
शुक्रवार शाम नजयाई बाजार से निकल रही एक महिला के कानों पर बदमाश ने झपट्टा मार दिया। बदमाश महिला के कानों से झुमकी छीनकर भागने लगा। महिला के चिल्लाने पर भीड़ ने पीछा कर पकड़ा और उसे पुलिस के सुपुर्द कर दिया। पुलिस ने आरोपी के खिलाफ मामला दर्ज कर लिया है।
जानकारी के अनुसार ग्राम चीनौर जिला ग्वालियर निवासी क्रांति (50) प|ी सुरेंद्र कुमार लेखा कुछ दिनों पूर्व दतिया में अपने किसी रिश्तेदार के यहां शादी में आई थी। वह शुक्रवार को शाम चार बजे नजयाई बाजार से निकल कर रिश्तेदार के यहां जा रही थी। तभी अज्ञात बदमाश ने महिला के कानों में सोने की झुमकी पर झपट्टा मार दिया। बदमाश के झपट्टा मारने से महिला का एक कान फट गया तथा दूसरे कान की झुमकी लटकी रह गई। महिला के जोर से चिल्लाने पर बाजार में मौजूद भीड़ ने उसका पीछा किया और आरा मशीन के पास उसे पकड़ लिया। तत्पश्चात कोतवाली पुलिस को सूचना दी। पुलिस की पूछताछ में आरोपी की पहचान दीपू पुत्र लक्ष्मण सिंह यादव निवासी ग्राम बानौली के रूप में हुई।
hin_Deva hin_Deva bho_Deva hin_Deva hin_Deva